ผมอายุ 22 เป็นตุ่มแดงที่องคชาตและอัณฑะ มีอาการคัน ซึ่งถ้าเกาหรือเอานิ้วบี้ๆ ตุ่มจะรู้สึกฟินมากครับ ผมไม่เคยมีเพศสัมพันธ์ใดๆ กับใครทั้งสิ้น แต่ช่วยตัวเอง(บ่อยมาก) ซึ่งตุ่มนี้เป็นตั้งแต่ธันวาคม 63 ตอนแรกมันเป็นตุ่มชัดเจนกว่านี้ครับ ช่วงนั้นหาเวรทั่วไป แต่เขาไม่ได้ให้ผมเปิดให้ดู ผมแค่บอกอาการแล้วเขาก็ให้ครีมยามาทาแล้วก็กลับ พอทาแล้วตุ่มมันก็ไม่หาย และผมก็ไม่ได้ไปหาอีกเลย หาซื้อยาทาเอาตามเภสัช เพราะช่วงมกราคมโควิดระบาด มันเพิ่งจะมาดีขึ้นก็ตอนที่ผมไปซื้อคีล่าโลชั่นทาช่วงกุมภาจนถึงปัจจุบันครับ ตุ่มมันยุบจนเรียบเสมอกับผิวหนังเลย บางอันก็หายแดงและดำกลายเป็นแผลเป็น แต่ตอนนี้เริ่มจางแล้วครับ ส่วนอันที่ยังไม่หายนั้นผมไม่รู้ว่าเป็นเพราะผมยังติดเอานิ้วไปบี้เล่นรึเปล่า เพราะมันฟินมากจนขนลุกเลย มันเลยไม่ยอมหาย แถมวันไหนบี้เล่นมากๆ มีตุ่มเพิ่มขึ้นอีก แต่ทาคีล่า 2-3 วันก็ยุบเรียบเสมอผิวแต่ก็ยังแดงอยู่ครับ ขึ้นๆ ยุบๆ จนผมรู้สึกเบื่อแล้วครับ รูปที่ถ่ายลงนี้ผมว่ามันดีขึ้นแต่ผิวมันยังแดงอยู่ แถมยังดูนูนอยู่นิดหน่อยให้เห็นรอยตุ่ม ช่วงนี้ผมซื้อยาประดงมากินด้วย แผลอันเก่าที่ผมเกาจนแสบสมานหายเร็วมาก ผมยังช่วยตัวเองปกตินะครับ หยุดห้ามใจไม่ไหว ซึ่งทุกอย่างในองคชาตและอสุจิผมยังฟิตปั๋งเหมือนเดิมครับ เหมือนมันเป็นที่หนังหุ้มอย่างเดียว แต่ผมอยากให้ผิวหนังมันหายกลับมาเป็นปกติ ผมอยากมีแฟนแล้วครับ ที่ผมสังเกตเห็น คือ ที่อัณฑะผมมันมีขนขึ้นทั้งที่ไม่เคยมี ผมจึงสงสัยว่ามันเป็นตุ่มรูขุมขนอักเสบหรือเปล่าครับ และผมว่าจะลองเอาว่านหางจระเข้มาทา จะได้มั้ยครับ ใช้คีล่าทามากไปเขาว่าไม่ดี หรือผมควรทาเบตาดีนดีครับ ปล.ผมไม่ค่อยใส่กางเกงใน อัณฑะจึงดูยานนิดหน่อยครับ 
สวัสดีค่ะ อาการเป็นตุ่มแดงที่องคชาตและอัณฑะ มีอาการคัน ดังกล่าวมาและรูปแนบนั้น ถ้ามีอาการคันเด่น อาจนึกถึงกลุ่มผื่นผิวหนังอักเสบจากภูมิแพ้ การแพ้สัมผัสสารที่แพ้ต่างๆ เช่นสารใดๆที่ใช้กับอวัยวะเพศ หรือสารที่ติดอยู่ที่นิ้วแล้วนำไปสัมผัสอวัยวะเพศอีกทีก็ได้ หรือเป็นจากการติดเชื้อราที่อวัยวะเพศแต่จากลักษณะที่ดูไม่มีขุย ก็คิดถึงได้น้อย เรื่องรูขุมขนอักเสบก็เป็นไปได้ แต่ส่วนใหญ่มักจะไม่คันมากนักแนะนำการไม่เอายาใดๆมาทาเองในตอนนี้ เพราะอาจเสี่ยงการเกิดการแพ้สัมผัส และมีผื่นหรือตุ่มขึ้นมาได้อีก ยังไม่จำเป็นต้องทาอะไร ใช้น้ำเปล่าสะอาดล้างเบาๆภายนอก งดการทำกิจกรรมทางเพศไปก่อน กินยาแก้แพ้แก้คันเพื่อลดอาการคันและระคายเคืองได้สังเกตอาการค่ะ ถ้าหลีกเลี่ยงสารใดๆที่อาจจะเกี่ยวข้องไปแล้ว ยังมีอาการเป็นมาก คันเยอะ ผื่นลุกลาม ควรไปพบแพทย์เพื่อตรวจร่างกายจริงอีกครั้ง